હાલમાં સ્માર્ટફોનનો જમાનો છે, દરેકને પોતાની તસવીર જાતે લેવાનો ટ્રેંડ ચાલી નીકળ્યો છે, જેને સેલ્ફી પણ કહેવામાં આવે છે. હાલમાં સોશિયલ નેટવર્કિંગ સાઇટ પર સેલ્ફીનું ચલણ એટલું પ્રસિદ્ધ થઇ ચૂક્યું છે કે દરેક દિવસ લાખોની સંખ્યામાં લોકો પોતાની સેલ્ફી લઇને ફેસબુક, ટ્વિટર અને અન્ય સોશિયલ નેટવર્કિંગ સાઇટ પર નાકી રહ્યા છે. આની સાથે જ સેલ્ફીને લઇને વધતા ક્રેઝથી ઘણા સવાલો પણ ઊભા થઇ રહ્યા છે. ઘણા લોકોએ કહ્યું છે કે આખરે આ સેલ્ફી છે શું? તો ઘણા લોકો તેના માટે કહી રહ્યા છે કે સેલ્ફી તો પહેલા પણ લેવામાં આવતી હતી પરંતુ તે હમણા હમણા વધારે પ્રસિદ્ધ થઇ છે.